stanford-oval/wikipedia huggingface dataset:
Kokapensas
Aiheesta muualla

Coca - Cocaine Transnational Institute (englanniksi)
International Programme on Chemical Safety (IPCS), Inchem: Erythroxylum coca (englanniksi)
Kopps

| Kopps |
| --- | --- |

Ohjaaja:  Josef Fares
Käsikirjoittaja:  Mikael Håfström Josef Fares Lars Yngve Johansson
Tuottaja:  Anna Anthony
Säveltäjä:  Daniel Lemma Bengt Nilsson
Kuvaaja:  Aril Wretblad
Leikkaaja:  Michal Leszczylowski Andreas Jonsson
Tuotantosuunnittelija:  Josefin Åsberg
Pukusuunnittelija:  Denise Östholm
Pääosat:  Fares Fares Torkel Petersson Göran Ragnerstam Sissela Kyle Eva Röse
Valmistustiedot
Valmistusmaa:   Ruotsi
Tuotantoyhtiö:  Memfis Film
Levittäjä:  Sonet Film Disney+
Ensi-ilta:  2003
Kesto:  90 min
Alkuperäiskieli:  ruotsi
Aiheesta muualla
IMDb 
Elonet
AllMovie
Infobox OKNimi-testi OK: 
Kopps on Josef Faresin ohjaama vuonna 2003 ensi-iltansa saanut ruotsalainen komediaelokuva Ruotsin poliisista. Elokuvan pääosissa näyttelevät Fares Fares, Torkel Petersson, Göran Ragnerstam, Sissela Kyle ja Eva Röse.
Juoni

Ruotsalaisen pikkukaupungin asukkaat ovat niin lainkuuliaisia, että paikkakunnalla ei tehdä lainkaan rikoksia. Siksi kaupungin poliisilaitosta uhkaa sulkeminen. Tämä ei ole työssään viihtyvien poliisien mieleen, ja he päätyvät itse järjestämään paikkakunnalle rikosta. Tilanne kuitenkin karkaa heidän käsistään.
Rooleissa

| 0 | 1 | 2 |
| --- | --- | --- |
|  Fares Fares  | … |  Jacob   |
|  Torkel Petersson  | … |  Benny   |
|  Göran Ragnerstam  | … |  Lasse   |
|  Sissela Kyle  | … |  Agneta   |
|  Eva Röse  | … |  Jessica Lindblad   |
|  Christian Fiedler  | … |  Folke   |
|  Erik Ahrnbom  | … |  Håkan   |
|  Harry Goldstein  | … |  Göran   |
|  Michael Fares  | … |  Mike   |
|  Viktor Friberg  | … |  Janne   |
|  Jan Fares  | … |  Miken isä   |
Knud Knudsen

| Knud Knudsen |
| --- | --- |

Henkilötiedot
Syntynyt: 6. tammikuuta 1812 Tvedestrand, Norja
Kuollut: 4. maaliskuuta 1895 (83 vuotta) Kristiania, Norja
Koulutus ja ura
Tutkimusalue:  kielitiede
Knud Knudsen (6. tammikuuta 1812 Tvedestrand – 4. maaliskuuta 1895 Kristiania) oli norjalainen kielentutkija, joka tunnetaan "kirjanorjan isänä". Knudsen työskenteli opettajana ja oli sitä mieltä, että klassisten kielten (latina ja kreikka) sijaan tulisi kiinnittää huomiota äidinkielen opetukseen. Hän halusi myös, että norjalla olisi oma, tanskasta erillinen  kirjakieli, mutta ei kannattanut Ivar Aasenin kehittämää murteisiin perustuvaa uusnorjaa. Knudsenin maltillisessa versiossa muun muassa vaihdettiin tanskan pehmeitä konsonantteja (b, d, g) koviin konsonantteihin (p, t, k) ja lyhennettiin verbejä (dra ja be, tansk. drage ja bede).
Kuvia

Knudsenin lapsuudenkoti Holtissa Tvedestrandissa.
Knudsenin rintakuva Holtin kirkon pihamaalla.
Aiheesta muualla

Kuvia tai muita tiedostoja aiheesta Knud Knudsen Wikimedia Commonsissa
Krupina (piiri)

Krupinan piiri (slovakiksi okres Krupina) on Slovakian piiri Banská Bystrican alueella. Sen väkiluku oli vuoden 2011 väestönlaskennassa 22 909.
Krupinan piirin väestöstä vuoden 2011 väestönlaskennassa 3 713 (noin 16,2 %) oli 0–14-vuotiaita, 14 094 (n. 61,5 %) työikäisiä ja 5 102 (n. 22,3 %) eläkeikäisiä.
Kunnat

Krupinan piirin 36 kuntaa. Ne kunnat, jotka ovat myös kaupunkeja ovat luettelossa lihavoituja.
| 0 | 1 | 2 |
| --- | --- | --- |
|  Bzovík  Cerovo  Čabradský Vrbovok  Čekovce  Devičie  Dolné Mladonice  Dolný Badín  Domaníky  Drážovce  Drienovo  Dudince  Hontianske Moravce  |  Hontianske Nemce  Hontianske Tesáre  Horné Mladonice  Horný Badín  Jalšovík  Kozí Vrbovok  Kráľovce-Krnišov  Krupina  Lackov  Ladzany  Lišov  Litava  |  Medovarce  Rykynčice  Sebechleby  Selce  Senohrad  Súdovce  Sudince  Terany  Trpín  Uňatín  Zemiansky Vrbovok  Žibritov  |
Vilho Vitikkala

Vilho Vitikkala  (30. syyskuuta 1835 Kokemäki – 20. joulukuuta 1894 Kokemäki) oli suomalainen maanviljelijä ja valtiopäivämies.
Vilho Vitikkalan vanhemmat olivat Erland Vitikkala ja Loviisa Samuelintytär Vitikkala ja puoliso Eva Kristina Vitikkala. Ratsutilallinen Vilho Vitikkala oli talonpoikaissäädyssä Euran tuomiokunnan edustaja valtiopäivillä 1891 ja 1894. Hän oli 1891 säädyn yksityisen valitusvaliokunnan jäsen.
Kristin Auestad Danielsen

| Kristin Auestad Danielsen |
| --- | --- |
 Danielsen vuonna 2013.
Henkilötiedot
Syntynyt: 29. marraskuuta 1981 (ikä 42) Tórshavn, Färsaaret
Ammatti:  kirjailija
Kirjailija
Esikoisteos:  Alle i Norge, i tre, i hengekøyer (2006)
Aiheesta muualla
Löydä lisää kirjailijoitaKirjallisuuden teemasivulta
Kristin Auestad Danielsen (s. 29. marraskuuta 1981 Tórshavn, Färsaaret) on norjalainen kirjailija. Danielsen syntyi Färsaarilla ja varttui Gjesdalissa Norjassa. Hän opiskeli kirjallisuustiedettä Tromssan yliopistossa, josta valmistui vuonna 2005. Lisäksi hän on opiskellut näytelmäkirjoittamista Tanskan Aarhusissa. Danielsen käyttää tuotannossaan uusnorjaa ja on työskennellyt muun muassa Det Norske Teatretissa. Hänen esikoisromaaninsa Vår vesle ilmestyi vuonna 2018. Aiemmin hän oli jo julkaissut runokokoelmia.
Aiheesta muualla

Kuvia tai muita tiedostoja aiheesta Kristin Auestad Danielsen Wikimedia Commonsissa
Koronaviruspandemiaan liittyvät salaliittoteoriat
Laboratorioteoria

SARS-CoV-2-viruksen on esitetty levinneen Wuhanin virologisesta instituutista joko vahingossa tai tarkoituksenmukaisesti. Laboratoriohypoteesi torjuttiin kuitenkin kovasanaisesti monien maiden mediassa heti pandemian alkuvaiheessa. Esimerkiksi yhdysvaltalaiset lehdet Foreign Policy ja The Washington Post tyrmäsivät ajatuksen viruksen laboratorioperäisyydestä heti helmikuussa 2020 sillä perusteella, ettei sille ollut löytynyt todisteita. Haastatellut asiantuntijat olivat lisäksi sitä mieltä, ettei virus vaikuttanut laboratoriossa valmistetulta. Wuhanin virologisen instituutin SARS-viruksen tutkimushanketta rahoittaneen yhdysvaltalaisen Eco Health Alliancen johtaja Peter Daszak järjesti Lancet-tiedelehteen 27 tutkijan kannanoton, jossa niin sanottu laboratoriohypoteesi leimattiin höyrypäiseksi salaliittoteoriaksi.
Syyskuussa 2021 paljastui kuitenkin, että Wuhanissa sijaitsevan virologisen instituutin  laboratoriossa todellakin tutkittiin ja muunneltiin koronaviruksia yhdysvaltalaisyrityksen rahoituksella. Yhdysvaltalaisviranomaiset olivat lisäksi havainneet tarkastuskäyntinsä yhteydessä, ettei kyseisen laboratorion henkilökunta ollut riittävän perehtynyttä turvatoimiin, joiden tarkoitusken on varmistaa, etteivät virukset pääse tarttumaan ihmisiin. Kiina ei kuitenkaan suostunut laboratorion työntekijöiden haastatteluihin, eikä instituutti luovuttanut tietokantojaan. Jo aiemmin oli paljastunut että Yhdysvaltain Valkoisen talon korona-asiantuntija Anthony Fauci tyrmäsi laboratoriohypoteesin julkisuudessa, vaikka oli saanut tutkijalta tiedon siitä, että osa koronaviruksen perimästä näytti mahdollisesti muokatulta.
Sosiaalisen median alusta Facebook sensuroi helmikuusta 2020 toukokuuhun 2021 väitteet siitä, että koronavirus olisi keinotekoinen. Kielto kumottiin lopulta, kun  Yhdysvaltain tiedustelupalvelu oli saanut selville, että Kiinan Wuhanin virologian instituutin kolme tutkijaa oli joutunut sairaalahoitoon ennen epidemian puhkeamista ja Yhdysvaltain presidentti Joe Biden määräsi tiedustelupalvelut tutkimaan sen alkuperää. Tutkijoiden oireet olivat samoja kuin SARS-CoV-2-viruksen aiheuttamat ja hoitoon hakeutumisen ajankohta sopi yhteen laboratoriohypoteesin kanssa.
Vilho Ääri

Antti Vilhelm Ääri (1. kesäkuuta 1876 Pöytyä – 31. heinäkuuta 1953) oli suomalainen rakennusmestari.
Vilho Ääri valmistui Turun teollisuuskoulun tie- ja vesirakennusosastolta 1899 ja hän teki sittemmin opintomatkoja Ruotsiin, Tanskaan ja Norjaan.
Ääri toimi rakennusmestarina Tornion ratarakennuksella ja sitten liike- ja asuinrakennustyömailla Helsingissä, työnjohtajana Helsingin päärautatieaseman työmaalla ja rakennustöiden valvojana Heimolan talon työmaalla. Ääri perusti yhdessä rakennusmestari Akseli W. Malmin kanssa vuonna 1910 Rakennustoimisto Rakentaja-nimisen rakennusliikkeen. Liike rakensi eri puolille Suomea yli 60 rakennusta, niiden joukossa Kansallis-Osake-Pankin Helsingin, Hämeenlinnan ja Jyväskylän konttorirakennukset, Hämeenlinnan Säästöpankin rakennus ja Helsingin kaupungin tuberkuloosisairaalan rakennusryhmä.
Vilho Ääri kuului useiden yhtiöiden johtokuntiin. Hän oli mukana perustamassa Asfaltti Oy. Lemminkäistä ja Repola Wood Ltd. Oy:tä, kuului niiden johtokuntiin ja oli Repola Woodin toimitusjohtajana.
Kohti tuhoa (EP)

| Kohti tuhoa Kohti Tuhoa |
| --- | --- | --- |

EP-levyn tiedot
 Julkaistu: 25. huhtikuuta 2014
 Formaatti: 7” vinyyli
 Tyylilaji: hardcore punk
 Kesto: 12.36
 Levy-yhtiö: Svart
Kohti Tuhoa -yhtyeen muut julkaisut
|   | Kohti tuhoa 2014 | Rutiinin orja 2015 |
Kohti tuhoa on samannimisen hardcore punk -yhtyeen EP-levy, joka julkaistiin 25. huhtikuuta 2014 levymerkillä Svart Records. Sen ensimmäinen 500 kappaleen painos myytiin loppuun julkaisua seuranneena syksynä. Keväällä 2015 EP:stä tehtiin 300 kopion uusintapainos kirkkaalla vinyylillä.
Kappaleet > A-puoli

Kujanjuoksu – 2.07
Ohjelmoitu voittaja – 1.45
Antakaa mun olla – 2.19
Kappaleet > B-puoli

Koe tuskaa – 2.03
Maan tapa – 2.13
Liha palaa – 2.09
Kokoonpano

Helena – laulu
Ville – kitara
Aleksi – basso
Markus – rummut
Kirsi Pukkila

| Kirsi Pukkila> Henkilötiedot |
| --- | --- |
Syntynyt: 14. marraskuuta 1976 Nurmijärvi
Kansalaisuus:   Suomi
Jääkiekkoilija
Pelipaikka:  Hyökkääjä
Maila:  Vasen
Pituus:  169 cm
Pelaajaura
Pääsarjaura:  1992–
Seurat:  Ringette:  Nurmijärven Kurra  Järvenpään Haukat  LL-89  Luvian Kiekko -82  Jalkapallo:  KMF  NiceFutis
Kirsi Pukkila (s. 14. marraskuuta 1976 Nurmijärvi) on suomalainen ringettepelaaja, joka edustaa Luvian Kiekkoa.
Pelaajaura

Pukkila aloitti uransa pääkaupunkiseudulla Nurmijärven Kurrassa ja Jävenpään Haukoissa. Vuonna 1996 hän siirtyi Lapinlahdelle, voittaen ringeten SM-kultaa vuosina 2002 ja 2003 LL-89:n riveissä. Vuodesta 2005 lähtien Pukkila on edustanut Luvian Kiekkoa, jossa hän on voittanut myös kaksi Suomen mestaruutta. Pukkila on ringeten SM-sarjan kaikkien aikojen pistetilaston neljäntenä. Kauden 2021–2022 loppuun mennessä hän on 730 ottelussa kerännyt tehopisteet 1380 + 1280 = 2660. Hän toimii pelaamisen ohella myös Luvian Kiekon apuvalmentajana.
Suomen ringettemaajoukkueessa Pukkila esiintyi ensimmäisen kerran vuonna 2000. Maailmanmestaruuden hän on voittanut neljästi. Vuoden 2010 kisoissa hän teki Suomen voittomaalin ensimmäisen finaaliottelun jatkoajalla. Seurajoukkueiden MM-kisoissa hän on saavuttanut hopeaa vuonna 2008 ja pronssia 2011 Luvian Kiekon joukkueessa. Tammikuusta 2011 lähtien Pukkila on ollut mukana nuorten maajoukkueen valmennusryhmässä.
Jalkapallo

Kirsi Pukkila on myös pelannut jalkapalloa pääsarjatasolla. Hän on edustanut Naisten Liigassa pelaavia Kuopion MimmiFutista sekä NiceFutista aina vuoteen 2009 saakka. Vuonna 2006 Pukkila valittiin Palloliiton Satakunnan piirin parhaaksi naisjalkapalloilijaksi.
Saavutukset

Ringeten maailmanmestaruus 2000, 2004, 2010, 2013
MM-hopeaa 2002
Seurajoukkueiden MM-hopeaa 2008
Seurajoukkueiden MM-pronssia 2011
Ringeten Suomen mestaruus 2002, 2003, 2005, 2007
SM-hopeaa 2006, 2008, 2013
SM-pronssia 2009, 2010, 2011, 2012
Aiheesta muualla

Pelaajaesittely Ringetteliiton sivuilla (Arkistoitu – Internet Archive)
Jalkapallon pelaajaesittely UrheiluSuomen sivuilla
Krasnogvardeiskin piiri (Pietari)

| Krasnogvardeiski |
| --- | --- |
 Krasnogvardeiskin piiri Pietarin kartalla.
Kaupunki:  Pietari
Pinta-ala:  56,83 km² 
Väkiluku:  356 628 (1.1.2020)
Osa-alueet:   Orskoi  Polsteri  Suuri-Ohta  Pieni-Ohta  Ruutmylly 
Krasnogvardeiskin piiri (ven. Красногварде́йский райо́н, Krasnogvardeiski rajon) on yksi  Pietarin kaupungin  18:sta hallintopiiristä. Piirissä asuu noin 323 000 pietarilaista (2010).
Kunnallishallintoalueet

Krasnogvardeiskin piiri jakautuu viiteen kunnallishallintoalueeseen:
Orskoi - Rževka (Ржевка)
Polsteri - Poljustrovo (Полюстрово)
Suuri-Ohta - Bolšaja Ohta (Большая Охта)
Pieni-Ohta - Malaja Ohta (Малая Охта)
Ruutmylly - Porohovyje (По́роховые)
Aiheesta muualla

Krasnogvardeiskin piiri Pietari-tietosanakirjassa (venäjäksi)
Krasnogvardeiskin piirin uutisportaali (Arkistoitu – Internet Archive) (venäjäksi)
Venäjän nuorten kansallinen jääkiekkosarja

| Nuorten kansallinen jääkiekkosarja |
| --- | --- |

Laji:  jääkiekko
Maa(t):   Venäjä
Perustettu:  2011
Joukkueita:  22
Hallitseva mestari:  Loko-Junior Jaroslavl
Ylempi taso:  MHL
Sivusto:  www.nmhl.fhr.ru/
Venäjän nuorten kansallinen jääkiekkosarja (ven. Национальная молодёжная хоккейная лига), NMHL, on venäläinen nuorten jääkiekon toinen sarjataso. Sarja käytti vuoteen 2017 asti nimitystä MHL-B (ven. Первенство Молодёжной хоккейной лиги, МХЛ-Б).
Mestarit

2020–2021: Loko-Junior Jaroslavl
2019–2020: Dinamo-Junior Pietari
2018–2019: HK Rossoš
2017–2018: Dizelist Penza
2016–2017: Gornjak Utšaly
2015–2016: Gornjak Utšaly
2014–2015: HK Rossoš
2013–2014: Berkuty Kubani Krasnodar
2012–2013: Junior Kurgan
2011–2012: Oktan Perm
Kirjeshakki

Kirjeshakissa käytettävä postikortti
Kirjeshakki on shakin pelimuoto, jossa pelaajat sijaitsevat pääsääntöisesti fyysisesti eri paikoissa. Toinen leimallinen piirre kirjeshakille on pitkät miettimisajat, joita mitataan päivissä. Tyypillisimmillään miettimisaika on 50 päivää kymmentä siirtoa kohden tai joitakin variantteja tästä. Kirjeshakkia pelataan esimerkiksi postikorteilla, sähköpostilla tai muuten internetin välityksellä.
Kirjeshakin historiaa

Kirjeshakki on peli, jota on omana shakin lajinaan pelattu yli tuhat vuotta. Ensimmäisenä epävirallisena kirjeshakkiotteluna pidetään Bysantin keisari Nikeforoksen (760–811) Bagdadin kalifin Harun al-Rašidin (763–809) välistä ottelua 800-luvulla.
Lontoon ja Edinburghin välistä ottelua vuonna 1824 pidetään ensimmäisenä "virallisena" kirjeshakkiotteluna, vaikkakin jo vuonna 1804 pelattiin Hollannissa kirjepeli, jonka siirrot ovat tallella (ICCF Gold). Uuden mantereen ensimmäinen tunnettu ja dokumentoitu kirjeshakkipeli on pelattu Yhdysvalloissa New Yorkin shakkikerhon ja Washingtonin shakkikerhon kesken 1800-luvun alkupuolella. Pelin muistiinpanot löydettiin arkiston kätköistä lähes kaksi vuosisataa myöhemmin.
Suomen ensimmäinen kirjeshakkiottelu pelattiin 1. maaliskuuta 1889 Helsingin Shakkiklubin turnauksessa (Backmansson – Öhquist, englantilainen avaus 11 siirtoa 0–1). Ensimmäinen suomalainen joukkueottelu oli 16. lokakuuta 1890 aloitettu Helsingin Shakkiklubin ja Tarton Shakkiklubin välinen kamppailu. Ensimmäinen sanomalehden välityksellä pelattava peli oli Uuden Suomen kirjepeliturnaus vuonna 1924. Sen voitti Paavo Lihtonen, ja hyvin nuori Eero Böök korotettiin turnauksen perusteella kolmanteen luokkaan. Kilpailutoiminta vilkastui nopeasti ja toisen maailmansodan aikana rintamalla järjestettiin useita turnauksia. Ensimmäiset säännölliset turnaukset alkoivat 1950-luvulla Suomen Shakin ja Suomen Shakkiliiton järjestäminä. Järjestäytynyt toiminta alkoi, kun Suomen Kirjeshakkiliitto perustettiin vuonna 1961. Samana vuonna ilmestyi liiton jäsenlehti Kirjeshakki, aluksi nimellä Tiedonantolehti.
Vuonna 2011 kirjeshakin maailmanmestaruuden voitti suomalainen Pertti Lehikoinen.
Kirjeshakin organisaatiot

Kansainvälisellä tasolla kirjeshakin katto-organisaationa toimii Kansainvälinen kirjeshakkiliitto ICCF (engl. International Correspondence Chess Federation). ICCF määrittää turnaussäännöt, järjestää turnauksia, luokittelee pelaajat ja myöntää kirjeshakkiin liittyviä titteleitä aina maailman mestarista lähtien.
Suomen Kirjeshakkiliitto ry on ICCF:n jäsenorganisaatio ja toimii kansallisella tasolla vastaavissa tehtävissä. Suomen Kirjeshakkiliitto ry on myös Suomen Keskusshakkiliiton jäsenorganisaatio. ICCF:n samoin kuin Suomen Kirjeshakkiliiton piirissä pelattavissa turnauksissa pelataan omalla nimellä. Internetin piiristä löytyy useita pelialustan tarjoavia palvelimia, joiden leimallinen piirre on, että siellä pelataan nimimerkkien suojassa.
Kirjeshakin siirtotapa muuttuu internetpohjaiseksi

Kirjeshakkipelaaminen on kokenut suuria mullistuksia 1990-luvulla ja varsinkin 2000-luvulle siirryttäessä. Tietokoneiden yleistyminen ja sähköposti olivat ensimmäisiä merkittäviä mullistavia seikkoja. Postikorteilla pelaamisesta siirryttiin sähköpostipelaamiseen. Tähän liittyi kuitenkin omia ongelmiaan lähinnä sähköpostien ”katoamisen” muodossa ja siitä johtuvia pelaajien keskinäisiä erimielisyyksiä. Sähköpostipelaaminen jäi varsin lyhytaikaiseksi välivaiheeksi ennen kuin siirryttiin internetin avustuksella niin sanottuun palvelinpelaamiseen. Pelimuotona tämä on lyönyt itsensä läpi ja vakiinnuttanut asemansa varsin lyhyessä ajassa. Pelimuodossa siirrot tehdään internetin välityksellä järjestävän organisaation pelialustalle eli palvelimelle. Pelimuodon etuina on siirtojen välittämisen vaivattomuus, pelipöytäkirjojen automaattinen ylläpito ja miettimisaikojen automaattinen laskenta, eikä myöskään pelaajien keskinäisiä erimielisyyksiä tehdyistä siirroista tai miettimisajoista esiinny.
Myös suomalainen kirjeshakki on siirtynyt internetpohjaiseen pelimuotoon vuosien 2003–2004 aikoihin. Pelialustana käytetään ICCF:n tarjoamaa palvelinta. Lähes kaikki turnaustoiminta on siirtynyt palvelinpohjaiseksi. Tosin vielä on niitä, jotka haluavat harrastaa kirjeshakkia nimensä mukaisesti postikorteilla tai kirjeillä. Heille Suomen Kirjeshakkiliitto ry järjestää omia turnauksiaan, jopa Suomen-mestaruustasolla saakka varsinkin senioripuolella. Samoin ICCF:n piirissä pyörii joitakin postiturnauksia.
Kirjeshakki ja tietokoneet

Tietokoneet ja internet toivat kirjeshakin harrastajille uuden, nopeamman vaihtoehdon toteuttaa harrastustaan. Uuden pelitavan seurauksena kirjeshakki on kokenut muutoksia muun muassa pelialustansa ja siirtotapojensa muodossa. Tietokoneet, tietokannat ja shakkiohjelmat ovat mullistaneet myös itse pelaamisen. Shakkiin liittyvät avausteoriat ovat myös siirtyneet sähköiseen muotoon ja ovat helposti lähes täydellisinä avauskirjastoina käytettävissä. Nämä päivittyvät aina uusien pelien tai avausuutuuksien synnyttyä.
Itse kirjeshakkipelaamiseen ehkä eniten vaikuttanut seikka on shakkiohjelmien synty ja kehittyminen. Yksi myydymmistä menneen ajan ohjelmista oli Chessmaster-sarjan shakkiohjelmat, jota seurasivat Fritz, Shredder, Junior, Naum, Zappa, Rybka, jne. Ohjelmia on varsin lukuisia ja hyvinkin eri tasoisia. Keväällä 2010 ohjelmien joukkoon tuli uusi tulokas Stockfish. Stockfish on ilmainen avoimen lähdekoodin ohjelmisto, ja on yksi maailman vahvimmista shakkitietokoneista voittaen monia tietokoneshakin maailmanmestaruuksia. Ohjelmiston kehittäjäryhmään kuuluu myös suomalainen Joona Kiiski.
Nalimovin loppupelitaulukoissa pelin absoluuttinen lopputulos on tietokoneiden avustuksella laskettu ja taulukoitu. Taulukot käsittävät ne tilanteet, joissa pelilaudalla on enintään kuusi nappulaa niiden sijainnista tai tyypistä riippumatta. Kuninkaat lasketaan mukaan tähän lukumäärään. Taulukoita voi käyttää ilmaiseksi useissakin internetosoitteissa, tai ne voi hankkia omalle tietokoneelle verkkokaupasta.
Tietokoneohjelmien käytön suhteen kirjeshakissa maailma jakaantuu. On pelialustan pitäjiä, jotka kieltävät avustavien ohjelmien käytön. Toiseksi on alustoja (palvelimia), jotka sallivat sen, mutta käytetty ohjelma on kerrottava vastustajalle. Kolmanneksi on pelialustoja, jotka pitävät ohjelmien käyttöä moraalisesti arveluttavana, mutta eivät sitä suoranaisesti kiellä ja neljänneksi on alustoja, joissa ohjelmien käyttö on sallittua.
ICCF:n samoin kuin Suomen Kirjeshakkiliitto ry:n järjestämissä turnauksissa tietokoneohjelmat kaikkine tietokantoineen ja aputaulukoineen ovat sallittuja, mutta ihmisten käyttäminen neuvonantajana siirtoja mietittäessä on kiellettyä.
Tietokoneohjelmat shakin pelaajina ovat kehittyneet tasolle, jossa ne ovat vähintäänkin mestaritasoa. Parhaat pelitulokset kirjeshakissa saavutetaan kuitenkin ei pelaamalla pelkästään ohjelmalla eikä pelaamalla pelkästään ihmisaivoilla vaan näiden kahden yhdistelmällä. Huippupelaajat pärjäävät vielä pelkälle koneelle, mutta ovat vaikeuksissa ihmisen ja koneen yhdistelmälle eli kentaurille. Kentauri on terminä vakiintunut tarkoittamaan shakinpelaajaa, joka pelaa kirjeshakkia tietokoneavusteisesti. Kentaurin rooli shakinharrastajana tulee entisestään korostumaan Stockfishin kaltaisten avoimen lähdekoodin ohjelmien myötä. Tällaiset tuotteet varsinkin suurmestareiden käsissä tulevat nostamaan kirjeshakin pelaamisen laadullista tasoa entisestään.
Kirjeshakki tieteellisen tutkimuksen kohteena

Kirjeshakki on ollut myös tieteellisen tutkimustoiminnan kohteena. Chess Mailin päätoimittaja Tim Harding väitteli vuonna 2009 tohtoriksi aiheenaan "kirjeshakki Britanniassa ja Irlannissa 1824–1914".
Aiheesta muualla

Maailman kirjeshakkiliitto ICCF
ICCF:n virallinen pelipalvelin
Suomen kirjeshakkiliitto SKL
kirjeshakin Suomen mestarit SKL
Kontula – Koh Phangan All Night Long

| Kontula – Koh Phangan All Night Long Notkea Rotta |
| --- | --- | --- |

Studioalbumin tiedot
 Julkaistu: 24. lokakuuta 2007
 Formaatti: CD, LP
 Tyylilaji: hip hop, rap rock
 Kesto: 47.50
 Levy-yhtiö: Monsp Records
Listasijoitukset
  Suomen virallinen lista: 35. 
Notkean Rotan muut julkaisut
| Itä meidän 2005 | Kontula – Koh Phangan All Night Long 2007 | Notkea maa 2010 |
Kontula – Koh Phangan All Night Long on suomalaisen hip hop -ryhmä Notkean Rotan kolmas albumi, jonka julkaisi Monsp Records 24. lokakuuta 2007. Levy oli yhden viikon Suomen virallisella albumilistalla sijalla 35. Se julkaistiin CD- ja vinyyliformaatissa. Albumin teemana on lomailu Thaimaassa. Kappaleista "Sadistiset fabiot" ja "Lomalla" on julkaistu musiikkivideot. Kappale "Hipat" on ladattavissa Redrum-187 -sivustolla.
Kappaleet

Täältä tullaan Bangkok – 3.26 (Notkea Rotta)
Mielenterveyden timpuri – 2.34 (Rautaperse)
Pattaya pomppii – 3.42 (Notkea Rotta)
Mä fanitan fakkia – 3.57 (Rautaperse)
Sadistiset fabiot – 4.01 (Notkea Rotta ja Rautaperse)
Pakaroiden planetaario – 5.37 (Notkea Rotta)
Pamppua jakaukseen – 3.45 (Komisario Jyrkkä)
Vitun pulteissa – 3.08 (Komisario Jyrkkä)
Lomalla – 4.50 (Rohtori Laine)
Hipat – 3.14 (Notkea Rotta ja Rautaperse)
Lämmin kalkkuna – 3.10 (Notkea Rotta)
Mulkio halkio selkiö – 2.23 (Rautaperse)
Virtapiirijatkot/kääntöpiirikatkot – 4.11 (Notkea Rotta)
Muusikot

DJ Anni-Helena – skrätsit
Stone – kitarat
Putsi-T – basso
Pannu Hanhi – rummut
Rautiksen faija – mandoliini (10)
Kymppireikäjanne – huuliharppu (9)
Ilectric – piano (7 & 8)
Arvostelut

Desibeli.net:
Redrum-187:
Soundi:
Tuoreet Platat:
Aiheesta muualla

"Sadistiset fabiot" -musiikkivideo YouTubessa
"Lomalla" -musiikkivideo YouTubessa
Notkean Rotan haastattelu ja kappale "Hipat" ladattavissa Redrum-187 -sivustolla
Kopplorna

Kopplorna
| --- | --- |
Muut nimet:  Koppelosaaret (epävirallinen)
Sijainti:  60°6′20.76″N, 24°43′22.93″E, Espoo Uusimaa Suomi
Merialue:  Suomenlahti, Itämeri
muokkaa - muokkaa wikitekstiä - muokkaa Wikidataa
Kopplorna on saariryhmä Espoon Suvisaaristossa. Siihen kuuluu Högkopplan, Träskkopplan, Malmkopplan ja Hamnkopplan. Saarilla on runsaasti huvila-asutusta. Högkopplan on ollut vuodesta 1948 Yleisradion työntekijöiden kesänviettopaikka. Kopplornan saariryhmän ja Suvisaariston pääsaarten välissä on noin 200–300 metriä leveä salmi Kopplo sund.